**TIRGUS IZPĒTES NOTEIKUMI**

*Ergoterapeita piesaiste bērnu ar funkcionāliem traucējumiem individuālo vajadzību izvērtēšanai un atbalsta plānu izstrādei (papildu vērtēšana)*

Rīgā, 2020. gada 10. janvārī

1. **PASŪTĪTĀJS – TIRGUS IZPĒTES VEICĒJS**

|  |  |
| --- | --- |
| Tirgus izpētes veicējs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Sandra Miķelsone-Slava, tālr. 20027280,  e-pasts: sandra.mikelsone@kurzemesregions.lv |

1. **PAKALPOJUMS**
   1. Iepirkuma priekšmets – ergoterapeita piesaiste, lai nodrošinātu bērnu (aptuveni 21[[1]](#footnote-1) bērna) ar funkcionāliem traucējumiem (turpmāk – bērni ar FT) individuālo vajadzību izvērtēšanu un atbalsta plānu izstrādi projekta “Kurzeme visiem” (projekta Nr.9.2.2.1./15/I/004) ietvaros (turpmāk – Iepirkuma priekšmets).
   2. Iepirkuma priekšmets tiek finansēts no Projekta līdzekļiem.
   3. Pakalpojuma sniegšanas termiņš: atbilstoši noteikumu 1.pielikumā “Tehniskā specifikācija” norādītajam.
2. **PRASĪBAS PRETENDENTAM**
   1. Pretendentam jāspēj piesaistīt ergoterapeitu vai pretendents pats ir ergoterapeits, kas atbilst vismaz šādām prasībām:
      1. 2.līmeņa augstākā izglītība veselības aprūpē un uz pieteikuma iesniegšanas dienu ir spēkā esošs ārstniecības personas sertifikāts ar tiesībām praktizēt ergoterapeita pamatspecialitātē;
      2. Iepriekšējo 3 gadu (2017., 2018., 2019. un 2020. gadā līdz pieteikuma iesniegšanas dienai) laikā ir pieredze darbā ar mērķa grupu (bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs);
      3. Atbilst Bērnu tiesību aizsardzības likuma 72. panta piektajā un sestajā daļā noteiktajām prasībām.
3. **PIEDĀVĀJUMA IZVĒLES KRITĒRIJS**
   1. Piedāvājuma izvēles kritērijs ir **zemākā cena.**
   2. Pakalpojuma cena par **dalību 1 bērna ar FT atbalsta plāna izstrādē nedrīkst pārsniegt 55,00 EUR bez PVN**.
   3. Ja tirgus izpētes veicējs konstatēs, ka uz visizdevīgāko piedāvājumu pretendē vismaz divi piedāvājumi, kuri ir ar vienādu cenu, tas dos priekšroku pretendentam, kura piedāvātais ergoterapeits līdz šim ir piedalījies bērnu ar FT atbalsta plānu izstrādē.
4. **PIEDĀVĀJUMA IESNIEGŠANAS NOTEIKUMI**
   1. Piedāvājums iesniedzams līdz **2020. gada 22.janvāra pulksten 17.00,** nosūtot aizpildītu piedāvājuma formu (2.pielikums) un piedāvājumā iekļaujamos dokumentus uz e-pastu: [sandra.mikelsone@kurzemesregions.lv](mailto:sandra.mikelsone@kurzemesregions.lv).
   2. Pretendents piedāvājumā iekļauj:
      1. Aizpildītu piedāvājuma formu;
      2. Kvalifikāciju apliecinošu dokumentu kopijas (skenētu dokumenta oriģinālu);
      3. Pieredzes aprakstu un atsauksmes vai izziņas no darba devējiem, kas apliecina uzrādīto pieredzi;
      4. Tehniskais piedāvājums iekļauj Tehniskajā specifikācijā noteikto prasību izpildes aprakstu, t.sk. bērnu izvērtēšanas metodes, kuras speciālists ir apguvis un pielietojis praksē. Pievieno apliecinājumus, sertifikātus vai apliecības vai citu dokumentu kopijas (skenētus oriģinālus) par norādīto metožu apguvi (izņemot Bartela skalas instrumenta apguvi).
   3. Tirgus izpētes veicējs pieprasīs pretendentam iesniegt izziņas no Sodu reģistra, kas apliecina, ka uz attiecīgo speciālistu nav attiecināmi Bērnu tiesību aizsardzības likuma 72. panta piektajā un sestajā daļā noteiktie ierobežojumi, tikai tam pretendentam, kas būts atzīts par tādu, kam būtu piešķiramas iepirkuma līguma slēgšanas tiesības. Izziņa nav vecāka par 1 mēnesi pirms tās iesniegšanas dienas.

**6. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**6.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem. Sarunu gaitā tirgus izpētes veicējs ir tiesīgs lūgt pretendentus izskaidrot, papildināt un uzlabot piedāvājumus.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pakalpojuma sniedzējus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi potenciāli ir visizdevīgākie. Tirgus izpētes veicējs ir tiesīgs uzsākt sarunas arī ar pakalpojuma sniedzēju, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja tas ticis mainīts un ja tirgus izpētes veicējs uzskata, ka ir iegūts tā vajadzībām atbilstošs piedāvājums.
    6. No iesniegtajiem piedāvājumiem tiks izvēlēts tirgus izpētes veicēja vajadzībām visatbilstošākais piedāvājums ar zemāko cenu. Pretendentam, kuram būs piešķiramas iepirkuma līguma slēgšanas tiesības, tiks pieprasīta nolikuma 5.3. punktā minētā izziņa. Izziņu iesniegšanai tiks dots laiks, kas nav mazāks par 10 dienām.
    7. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē (tādu, kam tiek piešķirtas iepirkuma līguma slēgšanas tiesības), nenoslēdz iepirkuma līgumu, tirgus izpētes veicējam ir tiesības izvēlēties nākamo izdevīgāko piedāvājumu.

**6.2. Lēmuma pieņemšana un paziņošana**

Triju darbdienu laikā pēc lēmuma pieņemšanas tirgus izpētes veicējs informē visus pretendentus par tirgus izpētes rezultātiem.

**6.3. Iepirkuma līguma slēgšana**

* + 1. Tirgus izpētes veicējs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja tirgus izpētes veicējs un pretendents sarunās nav vienojušies par citiem noteikumiem:
       1. Piedāvātā cena bez pievienotās vērtības nodokļa ir nemainīga visā iepirkuma līguma darbības laikā;
       2. Tirgus izpētes veicējs un pretendents vienojas par samaksas biežumu;
       3. Tirgus izpētes veicējs veic maksājumus 15 dienu laikā no pieņemšanas – nodošanas akta parakstīšanas un rēķina saņemšanas dienas;
       4. Tirgus izpētes veicējam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju vai pieaicinot nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties tirgus izpētes veicēja noteiktā termiņā par izmaksu apmēru, tirgus izpētes veicējam ir tiesības nepieņemt attiecīgos pakalpojumus un neveikt to apmaksu.
       5. Iepirkuma līguma slēgšanas laiks tiks noteikts, pretendentam un tirgus izpētes veicējam vienojoties.
    2. Iepirkuma līgumu slēdz tirgus izpētes veicējs un pretendents, kam piešķirtas iepirkuma līguma slēgšanas tiesības.

1.pielikums

**TEHNISKĀ SPECIFIKĀCIJA**

**DEFINĪCIJAS/SAĪSINĀJUMI**

|  |  |
| --- | --- |
| **Atbalsta plāns** | individuālais sociālās aprūpes vai sociālās rehabilitācijas plāns |
| **Bērni ar FT** | bērni ar funkcionāliem traucējumiem, kuriem ir noteikta invaliditāte un kuri dzīvo ģimenēs |
| **Projekts** | Eiropas Sociālā fonda līdzfinansēts projekts   Nr.9.2.2.1./15/I/004 „Kurzeme visiem” |
| **MK 313** | Ministru kabineta 16.06.2015. noteikumi Nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” |
| **LM** | Labklājības ministrija |
| **ESF** | Eiropas Sociālais fonds |

**“Ergoterapeita piesaiste bērnu ar FT individuālo vajadzību izvērtēšanai un atbalsta plānu izstrādei (papildu vērtēšana)”**

1. **Iepirkuma priekšmets -** ergoterapeita piesaiste, lai nodrošinātu bērnu ar FT (aptuveni 21[[2]](#footnote-2) bērna) individuālo vajadzību izvērtēšanu un atbalsta plānu izstrādi Projekta ietvaros (turpmāk – Pakalpojums).
2. **Pakalpojuma sniegšanas vieta** – Kurzemes plānošanas reģiona pašvaldības.
3. **Pakalpojuma mērķa grupa** - bērni ar FT, kuri Pakalpojuma sniegšanas laikā dzīvo ģimenē, un viņu likumiskie pārstāvji vai audžuģimene kādā no Kurzemes plānošanas reģiona pašvaldībām.
4. **Papildu informācija par mērķa grupu:**
   1. Informācija par izvērtējamiem bērniem ar FT tiks iegūta no pašvaldībām, pašvaldību sociālajiem dienestiem, sabiedrībā balstītu sociālo pakalpojumu sniedzējiem, izglītības iestādēm u.c.
   2. Izvērtējamo bērnu ar FT atlases principi:
      1. Brīvprātība (likumisko pārstāvju vai audžuģimenes izteikta vēlme saņemt atbalsta pakalpojumus);
      2. Bērni ar FT vai to ģimenes, kas vērsīsies vai par kuriem nonāks informācija pašvaldības sociālajā dienestā, pēc informācijas par projekta aktivitātēm izplatīšanas.
5. **Ergoterapeita darba uzdevums:** 
   1. Sadarboties ar bērnu izvērtēšanai piesaistītajiem speciālistiem (sociālo darbinieku, psihologu un fizioterapeitu (ja tiks piesaistīts).
   2. Nodrošināt, ka bērnu ar FT individuālo vajadzību izvērtēšana un atbalsta plānu izstrāde tiek veikta atbilstoši MK 313 noteiktajam, t.sk. LM izstrādātajiem vērtēšanas kritērijiem un individuālā izvērtējuma metodikai (Bērna ar funkcionāliem traucējumiem attīstības vērtēšanas kritēriju un individuālā izvērtējuma metodika ar pielikumiem), kas ir pieejama <http://www.lm.gov.lv/text/3147>.
   3. Novērtēt bērna ar FT nodarbes veikšanu, izmantojot ticamas un pamatotas izmeklēšanas metodes.
   4. Novērtēt vides faktorus, kas ietekmē bērna ar FT nodarbes.
   5. Noteikt bērna ar FT nodarbes veikšanas komponentus un vides apstākļus, kuri rada nodarbes veikšanas grūtības.
   6. Noskaidrot bērna ar FT spējas un resursus, kas var tikt izmantoti nodarbes veikšanas procesā.
   7. Apkopot bērna ar FT izmeklēšanas rezultātus un sniegt ieteikumus.
   8. Nodot izvērtēšanas laikā iegūto informāciju izvērtēšanā iesaistītajam sociālajam darbiniekam un iesaistīties atbalsta plāna izstrādē (uz bērna ar FT vajadzībām orientēts atbalsta plāns tiek izstrādāts, speciālistiem (sociālajam darbiniekam, psihologam, fizioterapeitam (ja attiecināms) sadarbojoties), ne vēlāk kā 30 dienu laikā pēc individuālo vajadzību izvērtēšanas pabeigšanas).
6. **Papildu informācija par darba uzdevuma izpildi:** 
   1. Par 5.1.darba uzdevumu:
      1. Individuālo vajadzību izvērtēšanas un atbalsta plānu izstrādes organizatorisko vadību nodrošina sociālais darbinieks, sadarbojoties ar Pasūtītāju.
      2. Ergoterapeitam ir jāievēro informācijas konfidencialitātes un fizisko personu datu aizsardzības prasības visos gadījumos, kad tas ir attiecināms un piemērojams.
      3. Gadījumā, ja izvērtēšanas laikā ergoterapeits secina, ka bērns ar FT ir cietis no vardarbības vai kāda cita pret bērnu vērsta noziedzīga nodarījuma, tam ir pienākums ziņot policijai vai citai tiesībsargājošai iestādei atbilstoši Bērnu tiesību aizsardzības likuma 51.panta trešajai daļai.
   2. Par 5.2.darba uzdevumu:
      1. Pasūtītājs Pakalpojuma sniegšanas laikā nodrošinās informāciju par izvērtējamo bērnu ar FT skaitu.
      2. Katram bērnam ar FT jānosaka tā vajadzības sabiedrībā balstīto sociālo pakalpojumu sniegšanai (sociālo pakalpojumu klāsts, biežums, apjoms) un vispārējo pakalpojumu pieejamībai (veselības aprūpe, izglītība, transports, nodarbinātība, brīvā laika pavadīšana u.c.).
      3. Bērnu ar FT izvērtēšanā izdala atsevišķas vecuma grupas:

0-11 mēneši 30 dienas (ieskaitot),

1-3 g. (ieskaitot),

4-6 g. (ieskaitot),

7-11 g. (ieskaitot),

12-17 g. (ieskaitot).

* + 1. Izvērtēšanā piedalās izvērtējamais – bērns ar FT un citas ar viņu visciešākajā kontaktā esošās personas – ģimenes locekļi (piemēram, brāļi, māsas), likumiskie pārstāvji vai audžuģimene, aprūpētāji vai citas atbalsta personas.
    2. Bērnu ar FT izvērtēšanā, ja nepieciešams, ir jāizmanto alternatīvās komunikācijas līdzekļi.
    3. Piesaistītie speciālisti tiekas ar izvērtējamo bērnu, ievērojot šādus nosacījumus:
       1. Sociālais darbinieks un psihologs piedalās katra bērna attīstības izvērtēšanā;
       2. Ergoterapeitu bērna ar FT izvērtēšanai piesaista, ņemot vērā bērna vecumu un briedumu vai citus pamatotus argumentus, atbilstoši bērna vajadzībām un noslēgtajam līgumam.
    4. Individuālo vajadzību izvērtējums jāveic, balstoties uz katra bērna ar FT individuālo vajadzību un vēlmju analīzi, atbilstoši bērna ar FT veselības stāvoklim un individuālajiem mērķiem, analizējot bērna ar FT vajadzības no dažādiem aspektiem.
    5. Bērna ar FT attīstības izvērtēšanai ieteicams izmantot šādas metodes:
       1. novērošana,
       2. intervēšana,
       3. izvērtēšana.
    6. Izvērtēšanas procesā ieteicams izmantot šādus izvērtēšanas instrumentus:

|  |  |
| --- | --- |
| Bērnu vecums | Izvērtēšanas instruments |
| 0 – 3 gadi | Minhenes funkcionālās attīstības diagnostika (MFAD) |
| 4 – 7 gadi | Bērnu prasmju novērtējums (PEDI) |
| 3 – 18 gadi | Kognitīvo spēju izpēte ar Vudkoka – Džonsona kognitīvo spēju testu |
| 3 – 8 gadi | Bērnu funkcionālās neatkarības mērījums (WeeFIM) |
| 4 – 18 gadi | ABAS-II Adaptīvo spēju un prasmju izvērtējums |
| 0 – 18 gadi | Bartela skala |

* + 1. Katra bērna ar FT izvērtēšanas dokumentu kopumu veido trīs veidlapas (kas ir pievienotas metodikai):

1. Bērna profils;
2. Bērna attīstības novērtēšanas instruments;
3. Atbalsta plāns.
   1. Par 5.8.darba uzdevumu:
      1. Atbalsta plāns ietver vismaz šādu informāciju:
4. personas vārds, uzvārds un personas kods;
5. personas problēmu un vajadzību definējums;
6. personas sociālo vajadzību, veselības un funkcionēšanas spēju raksturojums;
7. mērķis, uzdevums un veicamie pasākumi;
8. pieejamie un nepieciešamie resursi;
9. individuālā izvērtējuma procesuālais apraksts.
   * 1. Atbalsta plānu paraksta katrs bērns ar FT, izdarot atzīmi par iepazīšanos ar atbalsta plānā noteiktajiem pasākumiem, izņemot, ja bērns to nevar veikt atbilstoši savam vecumam un briedumam, un bērna likumiskais pārstāvis vai audžuģimene un visi izvērtēšanā iesaistītie speciālisti.
   1. Ergoterapeits nodrošina informācijas un/vai izvērtēšanas dokumentu papīra un elektronisko kopiju vai izdruku glabāšanu un/vai dzēšanu atbilstoši Vispārīgās datu aizsardzības regulas prasībām
10. **Darba uzdevuma izpilde pilnībā ir jāveic līdz: 30.06.2020.**

2.pielikums

**PIEDĀVĀJUMS**

*Tirgus izpētei “Ergoterapeita piesaiste bērnu ar funkcionāliem traucējumiem individuālo vajadzību izvērtēšanai un atbalsta plānu izstrādei (papildu vērtēšana)”*

Pretendents: [[3]](#footnote-3)

|  |  |
| --- | --- |
| Nosaukums/Vārds, uzvārds[[4]](#footnote-4): |  |
| Reģistrācijas numurs/ personas kods[[5]](#footnote-5): |  |
| Juridiskā adrese/ deklarētā dzīvesvietas adrese[[6]](#footnote-6): |  |
| Telefona numurs: |  |
| E-pasts[[7]](#footnote-7): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas veikt ergoterapeita pienākumus, lai nodrošinātu bērnu ar funkcionāliem traucējumiem (turpmāk – bērni ar FT) individuālo vajadzību izvērtēšanu un atbalsta plānu izstrādi projektā “Kurzeme visiem”, projekta Nr. 9.2.2.1./15/I/004.

Iesniedzot piedāvājumu, pretendents piekrīt, ka tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Speciālista pienākumus izpildīs[[8]](#footnote-8):

|  |  |
| --- | --- |
| **Vārds, uzvārds** | **Piedāvātā cena[[9]](#footnote-9) par dalību viena bērna izvērtējumā bez PVN** |
|  |  |

Norādītās cenas spēkā esamības nosacījumi (ja tādi ir):

|  |
| --- |
|  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Individuālo vajadzību novērtējumu plānots veikt tikai tiem bērniem un viņu ģimenēm, kas vēlēsies saņemt sociālās rehabilitācijas vai dienas aprūpes centra pakalpojumus Projekta ietvaros. [↑](#footnote-ref-1)
2. Individuālo vajadzību novērtējumu plānots veikt tikai tiem bērniem un viņu ģimenēm, kas vēlēsies saņemt sociālās rehabilitācijas vai dienas aprūpes centra pakalpojumus Projekta ietvaros. [↑](#footnote-ref-2)
3. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-5)
6. Ja pretendents ir fiziska persona vai pašnodarbināta persona [↑](#footnote-ref-6)
7. E-pasts saziņai ar Tirgus izpētes veicēju. [↑](#footnote-ref-7)
8. Ja nepieciešams, pretendents pavairo rindas [↑](#footnote-ref-8)
9. Ja uz speciālista pozīciju tiek piedāvāti vairāki speciālisti, pretendents ir tiesīgs norādīt tikai vienu un vienādu cenu par speciālista dalību viena bērna izvērtējumā. [↑](#footnote-ref-9)